લોકસભાની ચૂંટણી આડે હવે ગણતરીના મહિના બાકી છે. ભાજપ માટે 2014ની સ્થિતિએ સાનુકૂલ માહોલ પણ નથી. ગુજરાતમાં સામાજિક અને રાજકીય આંદોલનથી ભાજપની વોટબેંકમાં ગાબડું પડવાની ભીતિ પણ જોવા મળી રહી છે. ત્યારે, આ લોકસભાની ચૂંટણી નરેન્દ્ર મોદીના કરિશ્માઇ વ્યક્તિત્વના આધારે જિતવી ભાજપ માટે મુશ્કેલ છે. ભાજપનો આંતરિક અસંતોષ પણ ભાજપને ભારે પડી શકે તેવી ભીતિ છે. રાજ્ય સરકાર વિવિધ યોજનાઓ દ્વારા મતદારોને રિઝવવાનો પ્રયાસ કરી રહી છે.